LidanRubinov/Halacha-QA huggingface dataset:
שאלה: אמת מוחלטת בגמרא: בעקבות ויכוח שהיה לי היום רציתי לברר את דעת הרב. האם צריך לקבל כל מה שכתוב בגמרא כאמת מוחלטת או שיש דברים מסוימים שנאמרו בעקבות התקופה בה נאמרו? הוא "הוכיח" שתורתנו אמת כי בגמ' יש חישוב מסוים של כוכבים שמתאים לדעת המדענים. אמרתי לו שמסוכן לבסס אמונה על זה כי מי אמר שעוד 20 שנה לא יגידו אחרת וכן אולי המספר הוא מרמז למשהו ולאו דווקא כפשוטו וכן יש דברים שלא נכונים להיום כמו שמי שנולד בחודש 8 נחשב כמת ושכינה נוצרת מזיעה ועוד.
תשובה: אכן כל מה שכתוב בגמרא הוא אמת מוחלטת. לאו דווקא אמת מדעית, אבל אמת אלוקית. זה נכון שישנם ידיעות מדעיות שחכמינו מסרו לנו, וכיום שהמדע השתכלל אנו מבינים אותם אחרת, אך לא בגלל זה נאמר שיש טעיות בתלמוד ח"ו, אלא ננסה להבין כיצד ליישם את העקרונות שח מלמדים אותנו על המציאות כפי שאנו מבינים אותה כיום. עם זאת אין להכחיש שבכמה דברים דווקא המדע המודרני אישר כמה וכמה מן הידיעות שסברו מקודם שח טעו בהם, וכעת התברר שאמת דברו. אלא שבאמת לא מן המדענים אנו חיים ולא מפיהם אנו מוכיחים את האמת שבתורתנו. קדושתו ואמיתותו של התלמוד ושל דברי רבותינו נובע משני מקורות: האחד, קבלת האומה. כיון שדברי רבותינו נתקבלו באומה כולה הרי שקבלת האומה והסכמתה על הדברים הופכים את התלמוד לאמת של האומה שלנו. שעליה הסכימו כל הדורות. (וכפי שמאריך מרן הראי"ה קוק להסביר בספרו אדר היקר) והשני: מדרגתם של חכמנו, שהיו גבוהים ורחוקים מאיתנו מאוד ברוחב דעתם ובעיקר בנקיון מעשיהם וטהרת מידותיהם, ולכן גם הבינו הרבה יותר מאיתנו במדע המרכזי של עם ישראל - מדע האמונה. ולכן כל דבריהם אמת, לא במובן החיצוני של אמת מעשית ועובדות מעשיות, אלא במובן העמוק של אמת אמונית רוחנית. מובן שכדי לעמוד על דבריהם ולמצות את האמת הגדולה שטמונה בהם צריך עמל רב, ועזרה רבה מרבותינו הגדולים שבכל הדורות, שבעזרת ספריהם אנו יכולים לגשת וללמוד ולהפנים את חוכמתם של רבותינו. והדברים ארוכים.
שאלה: יצר הרע ועין הרע: (1) כיצד אדם יכול להתגבר על יצר הרע ששולט בו? (2) אדם שנעשה עליו עין הרע, כיצד אפשר להסירו?
תשובה: עיקר ההתמודדות עם יצר הרע היא בשני מישורים: עשה טוב וסור מרע. עשה טוב על ידי לימוד והוספת דעת. וכלל גדול למדו אותנו רבותינו, שהיכן שמחשבתו של אדם נמצאת שם נמצא כל האדם. ולכן מי שפגעו אותו מנוול ( יצר הרע) ימשוך אותו לבית המדרש. מתוך לימוד תורה והוספת דעת מבין אדם את הרע והקלקול שבחטא, ואת החשיבות שבהמנעות מן החטא, ועלידי כך מתווספים בו כוחות לעמוד נגד היצר הרע. בנוסף, אדם השקוע בתורה ובלימוד וחושב מחשבות של קודש כל מציאותו הרוחנית הולכת ומרוממת וממילא שאיפותיו ונטיותיו אל הטוב הולכות ומתגברות. וכוחו של היצר הרע הולך ופוחת. אך כמובן שלא די בלימוד אלא צריך גם לסור מן הרע. וצריך האדם להרחיק מעצמו פיתויים המושכים אותו, ומגרים את יצריו. ועצה אחרונה: טוב לעסוק הרבה במעלתה של הנפש ובמעלתו של האדם, ועד כמה כשהאדם נופל ונגרר אחר עצת היצר הרע הוא פוגע בעצמו, כפי שנתבאר בספר מסילת ישרים, שהנשמה היא בת-מלך ואינה נהנית כלל מכל תענוגות העולם הזה. והדברים ארוכים. כמובן שלימוד תורה ותיקון המידות מועיל גם לאלה הסבורים שנפגעו מעין הרע, אף שמצד האמת אין לחשוש לזה כלל. לשנה טובה תיכתב,
שאלה: מלאכה האסורה לחתן וכלה: מהן בדיוק המלאכות האסורות לחתן וכלה בשבעת ימי השמחה שלהם? למשל, מה לגבי: 1) כתיבה. 2) לקנות חפצים שצריך לבית,כסכו"ם, ביגוד, חומרי ניקוי וכו.
תשובה: מדובר שלא ילך ויעשה מלאכה לצורך פרנסה ולא מדובר על מלאכות קטנות כאלה. זה בשביל שאדם לא יעזוב את אשתו ויילך לעבודה.
שאלה: מיקרוגל - בשר וחלב: חיממתי בטעות מרק עוף (ללא עוף - חשבתי לתומי שהוא פרווה) במקרוגל בתוך כלי חד פעמי. את המרק כיסיתי במכסה פלסטיק המיועד בד"כ למיקרוגל ואשר אנו משתמשים בו לכיסוי אוכל חלבי אשר מוכנס למיקרוגל (כך אנו נוהגים: חימום של חלב ובשר באותו המיקרוגל - אך ע"י כיסויי פלסטיק נפרדים). לאחר מכן השתמשתי בכפית חלבית (סבירות גבוהה שהייתה בת יומה) בכדי להאכיל את המרק לבתי התינוקת בת השנה. המרק היה לענ"ד לא בחום "יד סולדת". אינני יודע באיזו כפית השתמשתי - היא נשטפה והוחזרה לבין שאר הכפיות. א. מה דין המיקרוגל? ב. מה דין מכסה הפלסטיק? ג. מה עושים עם הכפיות?
תשובה: המיקרוגל לא צריך הכשרה כלל. אולם את המכסה יש להגעיל במים חמים. ולגבי הכפית, ראשית, לפי התיאור שתיארת שהחום של המרק לא היה יד סולדת בו אין צורך להכשיר כלל, וגם אילו הייתה הכפית נאסרת הרי כיון שאי אפשר לדעת איזו כפית זו, אותה כפית בטלה ברוב הכפיות הנמצאות במטבח ואין צורך להכשיר אף כפית.
שאלה: שיעורים ע"י מורה לבנות: באולפנא שלי את המקצוע תושב"ע מלמד רב. הרב הוא מורה מקצועי לכל דבר - נותן ציונים ומגיש לבגרויות. בשיעורים לא לומדים רק את החומר אלא יש עוד תוספות: סיפורים מרתקים בדיחות ועוד. בין הרב לבנות נוצר קשר אישי. אני מרגישה שלא בנוח להשתתף בשיעורים כאלו. מה לעשות? האם יש בעיה הלכתית להשתתף בשיעורים כאלו?
תשובה: אני מתפלא לשמוע על דבר כזה, אז תשתדלי שלא להיגרר אחרי כל הבדיחות האלה, ותקחי רק את מה שצריך.
שאלה: הדרכות הרב ליאור: לכבוד הרב, קיבלתי על עצמי ללכת לפי פסיקותיו של הרב והתעוררו לי מספר שאלות: 1. קראתי קצת על עניין ההפרדה וראיתי שכל גדולי הדור מורים להפריד בבני עקיבא ורציתי לדעת מה ההפרדה כוללת, כי פעולות בנפרד יש אצלנו, אז מה עוד, ואם לא יקבלו האם אסור לי להשתתף בפעילות מסוימת כי היא מעורבת? (אני מדריך) 2. שוקולד חום - קודם כל קראתי שהרב כותב לברך עליו בורא פרי העץ, האם זה גם על שוקולד למריחה (של השחר העולה) שגם עליו לברך בורא פרי העץ? 3. אחי שמע אותי מברך על שוקולד בורא פרי העץ והתחיל להטיף לי שאני ספרדי וכו, האם יש בעיה שאני אנהג לפי הנהגותיו ופסיקותיו של הרב אם אני ספרדי, כי הספרדים קיבלו עליהם את השולחן ערוך? 4. האם יש בכלל עניין לעשות לך רב וללכת לפי כל הנהגותיו, כי המשנה ב"עשה לך רב" דיברה על לימוד הלכה למשה מסיני?
תשובה: 1. צריך לשאוף שהכל יהיה נפרד ואם אתה חושב שתצליח להשפיע מה טוב. ויש מקומות שההורים פנו ודרשו שזה יהיה נפרד וכיון שהייתה התערותא מלמעלה זה יושם והסניף הופרד. 2. צריך לבדוק ממה זה עשוי ומה העיקר שם אם העיקר שם זה פולי קקאו אז גם על זה צריך לברך בורא פרי העץ אבל אם הרוב זה שמנים וחומרי טעם ומרגרינה ועוד חומרים ויש שם גם קקאו אז במקרה כזה צריך לברך שהכל. ואם זה ספק לברך שהכל. 3. בזמן המחבר (השו"ע) לא היה שוקולד. ולכן אין ראיה מזה ודעתי לא סותרת את השו"ע אלא באה מתוך השו"ע. 4. אפשר לדוגמא ללכת לפי רב מסויים בעייני שבת וכמו רב אחר בענייני כשרות כיון שהוא יותר מתמצא בזה ואם קשה לך להחליט אתה יכול להתייעץ עם רבנים כמו מי לפסוק.
שאלה: שחיין אולימפי ששכל אביו לפני התחרות: בימים אלו מתרחשים המשחקים האולימפיים בסין. אחד משחייני נבחרת ישראל בשחייה, אלון מנדל, שכל את אביו כיום לפני תחילת המשחקים. למרות זאת, החליט אלון להתחרות ודחה את ההלוויה בשבוע. רציתי לדעת מה יחס ההלכה להחלטתו של אלון, והם ייצוג ישראל מצדיק את מעשיו?
תשובה: ברור שהוא נהג שלא כרוח ההלכה. בזמן שבית המקדש היה קיים אדם שנפטר לו אב היה פטור מקורבן פסח, קל וחומר כאן.
שאלה: כהן שפיגל קרבן בעבודתו: כהן העובד בבית המקדש ופסל את הקורבן במחשבת פיסול או נותר או פיגול. האם ייצטרך הכהן לשלם תמורתו לאדם שהביא את הקורבן, או מה שעשה עשוי והאדם יביא קורבן נוסף?
תשובה: זה משנה מפורשת בגיטין פרק חמישי, כהנים שפגלו במקדש, אם עשו בשוגג פטורים, כי זה נזק שאינו ניכר, ואם במזיד חייבים.
שאלה: חלב נוכרי: קראתי המון על חלב נוכרי אך עדיין לא ברור לי מהו, האם זה חלב מבהמה טהורה שנוכרי חלב אותה ויתכן כי חלב בשבת או חלב שיש עליו ספק מהו מקורו ויתכן כי הוא מחיה טמאה כמו חזיר או גמל? אשמח לקבל הסבר מה ההגדרה של החלב הזה. מה נאמר לגבי עניין זה בתורה בלבד - כי הבנתי שברבנן יש מחלוקת.
תשובה: מהתורה מותר לשתות חלב בהמה טהורה של גוי אבל חכמים שחששו לעירבוב החלב על ידי הגויים גזרו לאסור חלב של נכרי. החשש בחלב נוכרי הוא שיערבבו בו חלב בהמה טמאה, כלומר, מדובר על חלב פרה או כבשים אלא שהגויים מערבים בו חלב בהמה טמאה שהוא יותר זול. אם יהודי רואה את הגוי חולב את הפרה ולוקח מיד את החלב מותר לשתות את החלב.
שאלה: הורדת מזוזות בבית שמיועד להריסה: בית שמיועד להריסה וכבר לא גרים בו. האם מותר לי להוריד כרגע את המזוזות או שהוא חייב במזוזות עד ההריסה?
תשובה: בבית המיועד להריסה מותר להוריד את המזוזה מיד (משעה שלא גרים בו יותר) אע"פ שיעבור זמן עד שיהרסו את הבית.
שאלה: חשש לשמיטה וקדושת שביעית בתכשירים: האם יש בעיה להשתמש במוצרים קוסמטיים העשויים מצמחים (מדובר על תכשירים טבעיים לחלוטין), כגון: שמפו רוזמרין, כיוון שאולי לא נשמרה שמיטה בשדה בו גדלים הצמחים, האם יש חשש במקרה זה מקדושת שביעית?
תשובה: פירות שביעית אין לעשות בהם מוצרי קוסמטיקה. ועל כן אם יש מוצרים כאלו המיוצרים בארץ יש להקפיד שאין בהם צמחים מקדושת שביעית. רוזמרין יש בו קדושת שביעית ואין להשתמש בו לשמפו. אולם אני לא יודע על שפמו שמשתמש במוצרים טבעיים לגמרי. בברכת התורה והארץ הרב יהודה הלוי עמיחי
שאלה: טומאת כהן ברקמות מת: רצוני לעסוק במחקר מחלת הסרטן ולשם כך התחלתי לימודים הקרובים לנושא זה. הנני כהן. האם מותר לי להתעסק בכך? האם יש טומאה מת בתאים, רקמות וכדו, מאיזה גודל?
תשובה: החל מכזית יש טומאת מת. אך גם אם אתה תחקור בשעור של פחות מכזית אולם במקום יש שעורים גדולים יותר יש טומאת אהל.
שאלה: שעשוע - עולם הבא: כיצד ניתן להבין דברי ח על השעשוע בעולם הבא? היכן ניתן ללמוד ביתר עיון על הנושא?
תשובה: צריך להבין שכל מה שחכמים דברו על ענייני העולם הבא זה מושגים רוחניים ואין לזה שייך בדברים גשמיים ואלו דברים עמוקים. הרמב"ם מדבר על זה בסוף הלכות תשובה, וגם המהר"ל מדבר על זה בבאר הגולה שמדבר על הגישה לדברי ח שדיברו באגדות דברים עמוקים והלבישו את זה במשלים וזה לא דברים כפשטם.
שאלה: כשרויות ואכילה מחוץ לבית: במסגרת עבודתי אני נוסעת לחו"ל ונוצר מצב שאני מוזמנת כחלק מפגישת העסקים לסעודה. בחלק מהמקומות אין מסעדות כשרות בכל האזור. האם מותר לי להכנס למסעדה לא כשרה? האם מותר להזמין סלט או טונה?
תשובה: זה באמת בעיה ולא תוכלי לאכול שם, ותקבלי על עצמך שאם את הולכת לשם בענייני עסקים לא תוכלי כלום חוץ מלשתות מים שזה יהיה מותר.
שאלה: תקשורת מטעה: לכבוד הרב ראיתי ב-ynet שמצטטים את דברי הרב הלקוחים מאתר הישיבה בצורה מסולפת ומטעה, האם הרב יודע זאת?
תשובה: אני לא מביט באתר זה שהזכרת ולא בדומים לו. עשית טעות שנכנסת לאתר שמסלף ומטעה ויוצר תדמית מעוותת לציבור הדתי ולתורה. אם ברצונך לקבל ידיעות נכונות ממקור נאמן על הציבור הדתי ועל דעותיו ועל רבותיו, אל תסתכל באתרים שמנוהלים על ידי עוזבי תורה ובעלי לשון הרע. אלא תסתכל רק באתרים של בני תורה הגונים וישרים. האתר הזה שציינת מופנה לציבור הדתי אך הוא מנוהל על ידי עתונאים שאין התורה נר לרגליהם אלא להפך. הציבור הדתי צריך להשתחרר מהתלות שלו בתקשורת הפוגעת בו שוב ושוב ולהזדקק רק לתקשורת שנקיה מפגיעה בתורה ובלומדיה ושומריה. ואם כך ינהג הציבור הדתי והוא ידיר את רגליו ואת עיניו מאתרים הפוגעים בו במישרין ובעקיפין, הציבור הדתי יזקוף את קומתו, וזה יאלץ את התקשורת החילונית להתיחס בכבוד לתורה ולנאמניה. אני מניח כי גם את דברי אלו, עלולים לצטט בצורה מקוטעת ומסולפת. אך כאמור האחריות על אלו שמסתכלים באתרים המסלפים. והם בהסתכלותם מחזקים את האתרים האלו, במקום לשמור על כבודם וכבוד התורה, ולהדיר את עצמם מתקשורת שפוגעת בהם, ומאידך לחזק את התקשורת הנאמנה לתורה.
שאלה: בישול סוכר ענבים בשבת?: ברצוני לשאול את הרב האם רכיב בשם "דקטרוזה" (סוכר ענבים) במידה ואני מערה עליו מים רותחים בשבת זה מהווה בישול בשבת?
תשובה: צריך לבדוק מה היה בתהליך הייצור, אם זה עבר בישול יהיה מותר ואם לא עבר רתיחה אסור.
שאלה: תורה ולימודה: הגמ במסכת ראש השנה (ט"ז :) אומרת:" אמר רבי יהודה: ברית כרותה ל-13 מידות שאינן חוזרות ריקם, שנאמר." אומר רש"י: "שאם יאמרום ישראל בתפילת תעניתם אינן חוזרות ריקם." מדוע רש"י מצמצם את הדין של ר יהודה?
תשובה: נראה לי כי כוונתו של רש"י לומר בשעת הצורך, בשעת הצרה, ולאו דוקא בתענית. אלא שהיה מקובל כי בשעת צורך גדול מתענים. אולם ודאי שאמירת שלוש עשרה מידות שייכת בכל תפילה לרחמים ולא רק לתענית ממש. כפי שאנו מזכירים בסליחות: "אל הורתנו לומר מידות שלוש עשרה.".
שאלה: ג אקוזי שהוזמן ולא עבד: הזמנו צימר שכלל בתוכו ג'אקוזי. נקבע המחיר מראש. בזמן שהותינו בצימר (בלילה הראשון) השתמשו שני ילדים בג'אקוזי שעבד ולאחר מכן כשילד נוסף ניסה להשתמש, הג'אקוזי לא עבד ועשה קצר בדירה. פנינו לבעלת הצימר היא טענה שכנראה השפריצו מים וצריך לחכות שיתייבש,למחרת עדיין המצב לא השתנה פנינו לבעלת הצימר היא שלחה טכנאי ואח"כ הודיעה לנו שהמנוע נשרף. אני ביקשתי שתוריד לי במחיר הצימר, היות ואין גאקוזי - (למרות שבהתחלה הסכימה) לאחר מכן היא סירבה ואף טענה שזה קרה משימוש לא תקין שלנו, שהדלקנו אותו בלי לשים מים! (אע"פ שלא כן היה). ברצוני לציין שלא היו הוראות הפעלה לשימוש בגאקוזי. האם מבחינת הדין הייתי צריכה לשלם כפי הסיכום הראשוני, או פחות?
תשובה: אם עדיין לא שילמת את יכולה לעכב את הת עד לבירור אצל בורר שיחליט מי חייב. אם כבר שילמת אז המוציא מחבירו עליו הראיה.
שאלה: יבום לאח קטן: מה קורה במקרה של אשה שבעלה נפטר ואין לה ילדים, והבעל השאיר אחריו אח קטן שמתחת לגיל מצוות, האם מחכים עד שהאח יגדל ויוכל להתחתן עם האישה או שהאח הקטן יכול להתחתן עם האישה? (שכחתי לציין שגם לאישה אין לה קרובים).
תשובה: זו בעיה כאובה וצריך להמתין עד שילד יגדל לגיל בר מצוה ויעשה חליצה.
שאלה: סיום מסכת בלימוד תורה מתקליטור: אני לומד גמרא עם תקליטור של "מאורות הדף היומי" וחוזר על הלימוד עם אבא שלי. האם אני יכול לומר "הדרן" שבסוף פרק ולעשות סיום מסכת?
תשובה: כן, זה לימוד לכל דבר.
שאלה: להמשיך לאכול חלבי כששכח שהוא בשרי: אדם שאכל חלבי לאחר ששכח שהיה בשרי, האם מותר להמשיך ולאכול חלבי?
תשובה: לא, מיד כשנזכרת שאתה בשרי צריך להפסיק לאכול יותר חלב.
שאלה: בורר בסכו"ם בשבת: איך מחזירים סכו"ם למגירה בשבת מבלי לגרום לבורר?
תשובה: מלאכת בורר היא מן המלאכות הנפוצות בשבת, ויש הנכשלים בזה משום שאינם יודעים מהם האיסורים במלאכה זו, ולכן אפרט מעט. שני מינים המעורבים זה בזה, בין אם אלו שני מיני אוכלים או שני מיני חפצים או אוכל ופסולת המעורבים זה בזה, אסור להפריד ולברור כל מין בפני עצמו. אולם מותר לברור ולהפרידם זה מזה בשלושה תנאים: א. לברור את האוכל מתוך הפסולת. ב. לברור את האוכל ביד. ג. לברור את האוכל לשימוש מידי. במקרה בו מדובר על שני מיני אוכלים או על שני מיני חפצים, המין שברצוני להשתמש בו כעת יחשב כאוכל, והמין אותו אני רוצה להניח לזמן אחר יחשב כפסולת. לאור האמור, יש בעיה של בורר בתערובת של סכו"ם, כאשר רוצים להחזיר כל מין למקומו בפני עצמו (סכו"ם זו תערובת של סכינים, מזלגות וכפיות, ואין הם נחשבים למין אחד כולל, כמו שתערובת פירות נחשבת לתערובת, ואין הם נחשבים כמין אחד כולל). הפתרון לבעיה זו היא לקיחת הכלי ממייבש-הכלים ללא בחירה של כלי מסויים מתוך התערובת ולנגבו, ואז מותר להניחו במקומו, שהרי הוא אינו בורר וממיין אלא מכל הבא לידו הוא מנגב ומניח במקומו. (מקורות: שו"ע או"ח סי' שיט, שש"כ פר' ג) הרב אלחנן לוין
שאלה: מאבדת הרבה דברים לאחרונה: לאחרונה, החל בערך מתקופת שלושת השבועות ועד עתה, תוקפים אותי אירועים משונים של איבוד דברים. למה משונים? כי אני בדרך כלל אדם מסודר שלא נוהג לאבד דברים ולאחרונה קרו לי כל כך הרבה מקרים כאלה של דברים שאבדו לי (זה נע מדרכון שאבד בשדה התעופה של מדינה זרה לכרטיס אשראי שנגנב, למפתחות בית ותכשיטים) שהתדירות פשוט מוזרה בעליל. בהתחלה חשבתי לייחס זאת לשלושת השבועות שהם תקופה קשה ובה ה שולח לנו צערים קטנים כדי להביא אותנו להזדהות עם צערו העצום על אובדן בית המקדש. אבל עתה חלפה לה התקופה הקשה הזאת ואני עדיין מאבדת דברים. בפעם האחרונה שזה קרה הבטחתי לעצמי שאם זה קורה שוב, אנסה לברר עם דעת תורה מה יכולה להיות הבעיה ושודאי ה מנסה לומר לי משהו, ואין לי מושג מה. עכשיו איבדתי עוד דבר שהוא מאוד יקר עבורי, ואני מאוד מתוסכלת. אני פשוט מרגישה שלא ייתכן שזה צירוף מקרים אך איני יודעת מה עלי לעשות כדי לגרום לכך להפסיק. אשמח לשמוע את דעתו של כבוד הרב ולקבל עצה.
תשובה: אין לנו עתה נביא שיכול לפרש לנו מאורעות מוגדרים שקוראים לנו. נשאר לנו תורה וחכמה שעל פיהם אנו מכלכלים את מעשינו. אין לי פרשנות על פי תורה לפרש את מה שארע לך. התורה ביסודה היא יותר מתייחסת לערכים כלליים יותר ולא להוראות שעה של הקב"ה אל האדם. הנביא יכול להביא את דבר ה' באופן פרטי אל האדם. התורה בכוחה להביא את הערכים הכלליים שעלינו לתקן. על פני הדברים נראה שהנבואה עדיפה על התורה. אולם יש צד שהתורה עדיפה על הנבואה. תיקון בנוגע לדבר כללי שקורה לאדם הוא לפעמים חשוב יותר מאשר דבר פרטני שיש לעשות. אם הקב"ה רוצה משהו פרטי שיתרחש יש שלוחים רבים למקום והוא לא תלוי בכך שנדע בדיוק מה הוא רוצה שיתרחש. במקרה שאת מדברת עליו יתכן שאת צודקת בתחושה הכללית שיש לך, שהקב"ה מייסר אותך דרך האבדות השונות שאיבדת. יסורין שבאים אל האדם הם באים או כדי שאדם יתקן משהו שמקולקל במעשיו או מידותיו או יסורין של אהבה שהם כניסיון לאהבת ה' אותנו. נסי לחשוב האם יש לך מקום לתקן בנושאים ממוניים. תמיד ניתן לומר שיש מקום להתחזק בצדקה ובנתינה לאחרים. יתכן שהאבדות קשורות למשהו פשוט יותר. אבידה באה עלינו לפעמים משום שאו מפוזרים ולא מרוכזים. התיקון שלך לבדוק במה את יכולה להיות מרוכזת יותר. יתכן שזה נוגע להתנהלות הפשוטה שלך, כגון שמירה על סדר וכד'. אולם מכיון שאת מרגישה שדווקא זה החלק החזק שלך אז הריכוז שאת צריכה לעבוד עליו קשור לריכוז בעשיות שלך. את מתפללת אז יש לעשות זאת בריכוז. את מכבדת הורים יש לעשות זאת עם כל האישיות וכו'. אלו התיקונים המוסריים שאני יכול לחשוב בנוגע לריבוי אבדות.
שאלה: מימון לימודי הנכדים ממעשר כספים: מתוך תשובות הרבנים הבנתי שמימון לימודים תורניים של הילדים הוא חובת ההורים, לכן אי אפשר לממנו ממעשר כספים. האם כסבא, אני יכול להשתתף במימון לימודים תורניים של הנכדים (הסעה לבית ספר תורני שעות תורניות נוספות)? האם הדבר תלוי במצב הכלכלי של הורי הנכדים שלי? האם אפשר לראות בכך שימוש במעשר כספים שראוי לכתחילה או שעדיף להשתתף במימון לימודי הנכדים שלא ממעשר כספים?
תשובה: אומנם הסב מצווה ג"כ בלימוד תורה לנכדיו אולם לא על חשבונו, ולכן השימוש במעשר כספים למטרה זו מותר.
שאלה: לימוד חושן משפט: אני צריך עצה בעניין הלימוד, אני בחור ישיבה בגיל 22, אחר סיום לימוד מסכת בבא קמא בשנה זו החלטנו אנוכי והחברותא שלי ללמוד טור, ב"י ושו"ע העוסקים באותם נושאים של המסכת, ושאיפה ללמוד באופן הזה גם את המסכתות הבאות בעהי"ת, ואי"ה להיבחן גם במבחני דיינות. ומאוד התלבטנו עם איזה נו"כ ללמוד את השו"ע, סמ"ע וש"ך, רק ש"ך, נתיבות, קצה"ח, או רק באה"ט. בסוף החלטנו שעד שנקבע דבר ברור בנידון נלמד את השו"ע רק עם באה"ט. וכך עשינו. זה מאוד נוח, אבל זה נראה לי קצת חפיף. יש לי זמן ויש לי כוח, אני לא מפחד מדרך ארוכה ואפילו לא מדרך קשה. אני רק רוצה לדעת מה הדרך הישרה בעיני הרב, ולקבל עצה טובה מת"ח. כיצד הרב היה מציע לי ללמוד?
תשובה: ראשית נקדים שהעצה הכי טובה היא לשאול את ראש הישיבה שלך או הר"מ שלך אשר מכירים אותך את כישוריך כח הרצון שלך וממילא יכולים לנתב אותך במעלות התורה והיראה על הצד הטוב ביותר! על מנת להיות ת"ח עליך לעסוק בש"ס עם ראשונים לדייק בדבריהם להעמיק בסברותיהם לאחר מכן ללמוד טור וב"י ואז שו"ע ונושאי כלים. נושאי הכלים עסקו בחידוד דיברי השו"ע והבנתם,ומכח זה גם חזרו לעיין בש"ס ובראשונים ע"מ לברר את הבנת הפסיקה מתוך הסוגיה בש"ס לכן זהו מכלול שקשה לנתקו למרות שזו דרך לא קצרה אך אמיתית. מבחנים אינם מטרה! הם כלי עזר ללמוד בשקידה ולקבל אחריות על הידיעות בתורה שרכשת מתוך שינון וחזרה הם עוזרים אך אל לנו להתבלבל ולאבד את הפרופורציות הנכונות. אגב באופן יחסי מסכת בבא קמא תופסת חלק לא גדול בהיבט ההלכתי שלה לעומת ה"בבות" האחרות. בברכת הצלחה רבה בלימוד ובעבודת ה', הרב יהודה אודסר
שאלה: שנאת חינם בקרב הציבור הדתי: אני בעל תשובה יותר מ-3 שנים. הפסקתי להתפלל בבית כנסת וזאת משום שהיו הרבה מקרים שהתייחסו אלי באופן מזלזל רק בגלל שאני ספרדי. אני כהן ולכן אני לא מסוגל לברך את הקהל. המצב כרגע הוא שאני מתפלל לבד בבית וזה מאוד לא טוב עם זאת אין לי ברירה אחרת ורציתי לשאול כמה שאלות בנידון: 1. אני מתכוון לגור ביישוב מרוחק אבל שהוא מאוד קרוב למוסד (אקדמאי) שבו אני לומד. היישוב הוא חילוני ואין בו בית כנסת חשוב לי לא להיות בקרב דתיים אני מרגיש ניכור רב מההתנהגות הזו (בתור חילוני זה כמעט ולא הפריע לי המוצא שלי או יותר נכון של ההורים), האם בשל המצב מותר לי להישאר שם בשבתות וחגים על אף שאין בית כנסת? 2. האם יש בעיה הלכתית להתחתן עם אישה חילונית שמקפידה על טהרה ומעט על צניעות? 3. בתפילה (בעיקר בתפילת 18). רוב הברכות קשורות לציבור, ואני מרגיש לא אמיתי עם זה- האם אני יכול לכוון בתפילה לקב מסויימת של אנשים? 4. חשוב לי לעזור לחברים שלי בכל מה שאפשר ועל כן יוצא לי מדי פעם בדרך זו או אחרת לחשוף את האדם ליהדות. עם זאת אני יודע שאם אכן הוא יתקרב אז כנראה שהוא יחשף לאותה הוויה שבה אני נמצא וכמובן שאני לא רוצה בזה. האם אפשר לוותר על הניסיון מהנימוק שעדיף שישאר שוגג ולא חס וחלילה טועה (אחרי שהאדם הגיע לאמת מכאן ולהבא החטאים שבידו הם במזיד ולא בשוגג), (אחרי הכל יתכן והוא לא ירצה להמשיך בדרך הדת בשל המצב של החברה)?
תשובה: צר לי מאד לשמוע על התחושות שלך. יש לך נפש טהורה ומרוב טהרה לעדינות אתה לא יכול לקבל עוולות או מחלוקות חינם. ללמד זכות על אנשים שנוהגים שלא כראוי זוהי עבודה קשה. יש לי כמה דברים שאני מניח יכולים להיות לימוד זכות על הקבוצה שהעדתיות היא סיבה למחלוקת. בכל מקרה אלו שאריות שעם ישראל עדיין סוחב מן הגלות. ודאי שכשבאים לארץ ישראל צריך להתרגל להתייחס אל כל עם ישראל כעם אחד ולא להתייחס רק לקהילה מסויימת שאתה משתייך אליה. זה גם נוגע לכוונה בתפלה שאנו מתפללים בלשון רבים אנו לא יכולים לכוין על קהילה או קבוצה מסוימת. אנו משתדלים לאהוב כל אחד מעצם זה שהוא שייך לישראל. גם אם יש לו קלקול מסויים אנו לא מוצאים אותו כל כך מהר מעם ישראל. כמו שאתה לא מסכים אם כך שמוצאים מישהו על רקע עדתי כך ראוי שגם אתה לא תוציא אף אחד מעם ישראל גם עם חלק ממעשיו אינם רצויים. כפי מה שאני מכיר את העולם הדתי אמוני יש קהילות רבות בהם מקבלים את כולם במאור פנים ללא הבדל בין עדה לעדה. נראה לי שהתיאשתה מידי מהר מלמצוא קהילה שהיא תהיה לך לבית ומקום להשתייכות. בנוגע למקום המגורים שלך אני מביא בפניך את דברי ח שממליצים מאד לגור בחברה שתתמוך בנו מבחינה רוחנית. יש מקרים שאדם יש לו שליחות מיוחדת והוא עושה שליחותו במקום שיש שם שממה רוחנית. אולם נראה ליש את העדיין לא בשלב הזה. מאד חשוב שתמצא קהילה שהולכת בדרך ה' והיא תהיה לך לבית רוחני. היהדות אינה דת פרטית אלא היא מורה כיצד לבנות קהילה ועם ההולכים בדרך ה'. חלק מזה זה שעבודת ה' שנעשית בתפלה צריכה להעשות בציבור. היהדות אינה דת של נזירים ומתבודדים. בנוגע לנישואין עם אישה שמוכנה לקיים דיני טהרת המשפחה וקצת צניעות השאלה מורכבת. חיי נישואין הם אתגר שהוא כשלעצמו לא פשוט. המחויבות המשפחתית מזמנת לנו עבודה גדולה. כאשר יש פער בשאיפות הרוחניות בין בני הזוג נוצרים קשיים מאד גדולים בין בני הזוג. הדבר עוד יותר קשה כשמגיעים לשאלות בחינוך ילדים. המבט שלך על חיי נישואין הוא מאד מבט מאד תמים. אולם בפועל חיי נישואין זהו אתגר מאד קשה שכשיש פער בין בני הזוג הדברים מאד מסובכים. לכן המלצתי שתחפש אישה שהיא מתאימה לך מבחינת השאיפות הרוחניות. אולם אם יש לך קשר מאד חזק עם בחורה שיש פער בינכם אולם בדברים אחרים יש קשר מאד חזק בינכם אתה צריך יעוץ אישי.
שאלה: סקט בורד בשבת: האם מותר בשבת להשתמש בסקטבורד שהגלגלים מאירים כאשר נוסעים עליהם? אינני יודע כיצד נוצר האור, אבל בוודאי אין שם בטריה, כנראה זה נוצר מחיכוך הגלגלים ברצפה.
תשובה: אם זה עם חשמל יהיה אסור בשבת, ומספק גם זה אסור.
שאלה: זכויות על תוכנה ששודרגה : אם שדרגתי תוכנה תורנית שברשותי למהדורה חדשנית יותר, החברה מבקשת שישלחו אליה את התוכנה הישנה שבידי. א. האם אני חייב לשלוח להם את התוכנה, או שמא היא שלי שהרי קניתי אותה במיטב כספי? ב. האם מותר לי למכור את התוכנה הישנה ולכסות במעט את מחיר השדרוג שלהם?
תשובה: צריכים להסתכל מהם תנאי החוזה, כי לכאורה קנית את זה וזה שלך.
שאלה: דורון, תפילה ומלחמה: בתחילת פרשת וישלח התורה מספרת שיעקב אבינו התכונן לפגישה עם אחיו עשיו בשלשה דברים. סדרם לפי הפסוקים הוא: מלחמה, תפילה ודורון. אבל רש"י מצטט מדרש (תנחומא ישן) ההופך את הסדר "לדורון תפילה ומלחמה". למה המדרש הפך את סדר ההתרחשויות?
תשובה: סדר המאורעות על פי הפסוקים היה תפילה, דורון ומלחמה, וכפי שרש"י עצמו מביא מן הפסוקים לבסס את פירושו. אומנם גם לפי סדר זה המדרש אינו מתאים למסופר בכתוב. אומנם ברמב"ן שהביא את לשונו של רש"י הסדר הוא: תפילה דורון ומלחמה, כפי שהסדר בכתובים. וכן הגירסה בתנ"ב פרשת וישלח אות ו. ואם כן הסדר שבמדרש מתאים לסדר שבפסוק.
שאלה: אישה המפרנסת את בעלה: ההלכה קובעת שהגבר חייב במזונותיה של האישה. האם בכל זאת אפשרי שהאישה תפרנס את בעלה באופן מוחלט? למשל במקרה שהאישה מרוויחה יותר מבעלה ויותר הגיוני מבחינה כלכלית שהגבר הוא זה שיוותר על עבודתו וישאר בבית עם התינוק ואילו האישה תמשיך לעבוד.
תשובה: אומנם הבעל חייב במזונות אישתו אך האישה יכולה לוותר על המזונות ולצאת לעבוד ולהתפרנס בעצמה, ומותר לאישה להמשיך לעבוד והבעל ישמור על הילדים. מכל מקום יותר משהשאלה הלכתית היא שאלה הנוגעת לחיים המשותפים שלכם, וצריך לשאוף שכל ההחלטות הנוגעות לחייכם המשותפים יקבעו על ידי שניכם מתוך הסכמה.
שאלה: חמין עם בשר לא חלק: למי שמקפיד על בשר חלק, מה הדין של אוכל שבושל ביחד עם בשר לא חלק למשל בחמין כשהבשר לא חלק, האם אסור לאוכלו? אשמח אם הרב יציין את המקור.
תשובה: כיון שאנו מתיחסים לבשר לא חלק כספק טריפה, עיין בשו"ע חיו"ד (סי' ל,ט סעיף י') ובשו"ת יבי"א ח"ה חיו"ד (סי' ג'), ממילא אסור לאכול גם את התבשיל שנתבשל עמו.
שאלה: חיפוש שידוך הגון - לא במסגרת השידוך המקצועי: ברצוני לשאול שאלה הנוגעת לכלל הציבור הדתי ובפרט לציבור הדתי-לאומי. היכן בחור דתי יכול למצוא לעצמו בת זוג ראויה, שלא במסגרת השידוך המקצועי, כדוגמת "בנה קינך"? שאלה זו אולי נשמעת מגוככת, אך היא נוגעת לאחוז ניכר בקרב הציבור הדתי, במיוחד אצל הבחורים הדתיים שסיימו מסגרת ישיבתית צבאית. בחורים רבים אינם יודעים כיצד והיכן ניתן לחפש בת זוג דתייה שגדלה במסגרות דתיות (בי"ס ממ"ד,תנועות נוער וכוו). אני איני מאמין בשיטת אתרי ההכרויות למיניהם, בעיקר מהסיבה שאין גורם המתווך בין השתיים לאחר גמר השידוך. גם בגלל שישנו מס מסויים של גולשים המתייחס לעניין זה בקלות ראש או יותר נכון כדבר חובבני. ברור שקיימים המון מסגרות, כדוגמת מכללות ומקומות עבודה, בהם נוכחים דתיים ודתיות. אך האם ישנה אפשרות יותר "טבעית"?
תשובה: ראשית נאמר, כי מציאת בן בת זוג היא כל כך חשובה עד שלא צריך לצטמצם רק לדרכים טבעיות כדי למצוא אותם, ובהחלט מותר וצריך להיעזר גם במפגשים יזומים לפנויים ופנויות ועוד. לא צריך להתבייש ובטח שלא צריך להיות מושפע מלחץ של חברים או הורים. עדיף למצוא בת זוג בדרך לא "טבעית" מלהשאר לבד בדרכים ה"טבעיות". עם זאת נראה לי שהדרך הטובה ביותר להכיר היא בעזרת חברים ובני משפחה. לא צריך להתבייש לומר להם שאתה מחפש בת זוג, ושתשמח אם יוכלו לעזור לך. היכרות דרך חבר או בן משפחה עדיפה גם מפני שהיא טבעית וגם מפני שלרוב זה שמכיר ביניכם מכיר את שניכם או לפחות את אחד מכם. אכן, צריך בשביל זה שיתוף פעולה של הסובבים אותך, ואני בטוח שהם ישמחו לעזור ככל שיוכלו. אכן תקוותי היא שכל מי שיכול לסייע במצווה חשובה זו ירתם לעניין וייסייע להקים בתים נוספים בישראל.